20. ΑΠΟΦΑΣΙΣ ΠΡΟΕΔΡΟΥ ΤΗΣ ΚΥΒΕΡΝΗΣΕΩΣ ΚΑΙ ΥΠΟΥΡΓΟΥ  ΕΘΝΙΚΗΣ ΑΜΥΝΗΣ Αριθ.76060 της 14/29 Οκτ.1958 (ΦΕΚ  Β΄ 288) Περί συγκροτήσεως Επιτροπής Αμυντικής Παραγωγής και Ερεύνης. Έχοντες υπ’ όψει το άρθρ. 5 παρ. 2β΄ του Ν.Δ. 2387/53 «περί Υπουργείου Εθνικής Αμύνης και των Οργάνων της Ανωτάτης Διοικήσεως και Ελέγχου των Ενόπλων Δυνάμεων», αποφασίζομεν : Συγκροτούμεν Επιτροπήν Αμυντικής Παραγωγής και Ερεύνης, ήτις απαρτίζεται εκ: Του Διευθυντού Τεχνικού Σώματος Γ.Ε.Σ., ως Προέδρου. Εκπροσώπου του Γ.Ε.ΕΘ.Α. Εκπροσώπου του Γ.Ε.Ν. (Διευθυντού Εφορίας Πυροβολικού). Εκπροσώπου του Γ.Ε.Α. (Διευθυντού Γ1). Εκπροσώπου του Υπουργείου Συντονισμού. Η Επιτροπή Αμυντικής Παραγωγής και Ερεύνης δύναται να συμπληρούται δια προσθέτων μελών αναλόγως του θέματος (εκπρόσωποι Υπουργείων, Επιστημονικών Ιδρυμάτων, Οργανισμών κλπ.). Εισηγείται εις Γενικόν Επιτελείον Εθνικής Αμύνης επί θεμάτων αφορώντων την Αμυντικήν Παραγωγήν και Έρευναν ως και επί τοιούτων θεμάτων της αρμοδιότητος των σχετικών Επιτροπών του ΝΑΤΟ. (APMAMENTS COMMITTEE και SCIENCE COMMITTEE). Εισηγείται εις Γ.Ε.ΕΘ.Α. την κατανομήν και συντονισμόν των σχετικών ενεργειών εις τας αρμοδίας Εθνικάς Αρχάς και Ιδιωτικούς Οργανισμούς. Εισηγείται την συγκρότησιν Επιτροπών δια την λεπτομερή μελέτην προκυπτόντων σχετικών θεμάτων, καθορίζει τας αρμοδιότητας τούτων και εισηγείται εις Γεν. Επιτ. Εθνικής Αμύνης επί απαιτουμένων ενεργειών, ως και επί των οδηγιών αίτινες δέον να απευθύνωνται προς την Μόνιμον Αντιπροσωπείαν της Ελλάδος παρά τω ΝΑΤΟ, επί θεμάτων της αρμοδιότητος των ως άνω Επιτροπών του ΝΑΤΟ. Σελ. 24 Συνέρχεται οσάκις συγκαλείται υπό του Γ.Ε.ΕΘ.Α. Η Γραμματειακή λειτουργία της Επιτροπής Αμυντικής Παραγωγής και Ερεύνης εξασφαλίζεται υπό της Γ΄Μ.Ε.Ο./Γ.Ε.ΕΘ.Α. 